als_Latn dik_Latn tur_Latn
Për të përcjellur nga afër punimet në asfaltimin e rrugëve të disa lagjeve në fshatin Bradash, kryetari i Komunës së Podujevës, z.Agim Veliu, i shoqëruar Mehmet Gashi - drejtor i Drejtorisë së Planifikimit Urban dhe Mbrojtjes së Mjedisit, ka vizituar sot lagjen Zejnullahu të këtij fshati.
Gjatë inspektimit të punimeve kryetari Veliu është shprehur i kënaqur me cilësinë dhe dinamikën e kryerjes së punimeve nga kompania kontraktuese në asfaltimin e rrugës në lagjen Zejnullahu, por edhe në lagjet e tjera të këtij fshati.
Në bashkëbisedim me banorët e lagjes kryetari Veliu tha se investimet në ndërtimin e infrastrukturës dhe përmirësimit të jetës së qytetarëve vazhdojnë të jenë prioritet në projektet e Ekzekutivit të Komunës së Podujevës.
“Në investimet kapitale edhe sivjet i kemi dhënë prioritet ndërtimit të rrugëve, kanalizimit dhe projekteve të tjera, të cilat përmirësojnë cilësinë e jetës së qytetarëve në komunën tonë”, tha kryetari Veliu në takim me banorët e lagjes Zejnullahu, të cilët i uroi për asfaltimin e rrugës.
Drejtori i Planifikimit Urban dhe Mbrojtjes së Mjedisit, Mehmet Gashi tha se krahas rrugës së kësaj lagjeje, në Bradash janë duke u asfaltuar edhe rrugët e në lagjet Bekaj, Kaçanolli, Qukolli, Neziri dhe Osmani, në një gjatësi të përgjithshme prej 5,2 km.
Ndërsa, realizimin e këtij projekti është duke e kryer Kompania “Papenburg-Adriani” nga Ferizaj, e cila është duke i kryer punët sipas dinamikës së paraparë.
als_Latn als_Latn als_Latn als_Latn als_Latn als_Latn